John Døsseland

John Andersen Døsseland (1862–1940) var en norsk lærer og kulturarbeider. 

Han var født i Haugesund, og gikk på Stord seminar 1880–1882. Fra 1883 arbeidet Døsseland som lærer ved Haugesund middelskole, og her var han i 45 år.

Da han var 22 år gammel begynte han arbeidet med å grave ut skipsgravfunnet i Storhaug på Karmøy. I 1893 var han med og opprettet Haugesund Folkebibliotek. I 1925 ble museums- og historielaget for Haugesund og omegn stiftet, også dette med intensiv drahjelp av Døsseland. To år senere pensjonerte han seg for å starte et ordentlig museum, det sto ferdig i 1932 som Haugesund museum.

Døsseland var med på å stifte Haugesund Turnforening, og var flere år instruktør der. Han fikk kongens fortjenstmedalje i gull for arbeidet for turnsaken.

 Referanser 
 «Lærer Døsseland død». Haugesunds Avis, 4. mars 1940.

Kategori:Norske pedagoger
Kategori:Kongens fortjenstmedalje i gull
Kategori:Personer fra Haugesund kommune